open-index/open-wikipedia-markdown huggingface dataset:
Blood Ceremony (άλμπουμ)

**Blood Ceremony** είναι ο τίτλος του άλμπουμ του καναδικού doom metal συγκροτήματος Blood Ceremony, το οποίο κυκλοφόρησε τον Σεπτέμβριο του 2008 μέσω της δισκογραφικής εταιρείας "Rise Above Records".

Ο ήχος του συγκροτήματος είχε ύφος της δεκαετίας του '70 επηρεασμένο από τους Black Sabbath, Jethro Tull, Uriah Heep, κ.α., με στίχους που ασχολούνταν με τον αποκρυφισμό και την μαγεία, ενώ παράλληλα η τραγουδίστρια Άλια Ο'Μπράιεν προσέδιδε έναν folk τόνο με το φλάουτο και τα πλήκτρα της.

Οι κριτικές για το άλμπουμ υπήρξαν θετικές, με το "Allmusic" να του δίνει 3,5 αστέρια με άριστα τα πέντε, το "Metal Storm" 8,2 / 10 και το "Blabbermouth" 6,5 / 10.

## Τραγούδια
# Master Of Confusion - 6:54
# I'm Coming with You - 4:46
# Into the Coven - 4:26
# A Wine of Wizardry - 1:43
# The Rare Lord - 6:22
# Return to Forever - 6:26
# Hop Toad - 5:30
# Children of the Future - 4:12
# Hymn to Pan - 7:54

### Μπόνους κομμάτια στην ειδική έκδοση
# Return To Forever (Live)
# Children Of The Future (Live)

## Μέλη των Blood Ceremony
Η σύνθεση του συγκροτήματος κατά την ηχογράφηση του "***Blood Ceremony***" είχε την εξής μορφή:

* **Άλια Ο'Μπράιεν** - *[[Φωνητική|φωνητικά]], [[φλάουτο]], [[πλήκτρα]]*
* **Κρις Λάντον** - *[[μπάσο]]*
* **Σιν Κένεντι** - *[[κιθάρα]]*
* **Τζέρεμι Φίνκελσταϊν** - *[[τύμπανα]]*

;*Γκεστ συμμετοχές*
* **Ζακ Μιντρό** - *[[βιόλα]]*

## Πηγές
* Blood Ceremony - Blood Ceremony | Songs, Reviews, Credits, Awards | AllMusic
* Blood Ceremony - Blood Ceremony - Metal Storm
* Blood Ceremony - Blood Ceremony - Encyclopaedia Metallum: The Metal Archives
* CD Reviews - Blood Ceremony Blood Ceremony - Blabbermouth.net

Κατηγορία:Δισκογραφία των Blood Ceremony
Κατηγορία:Άλμπουμ του 2008
Χαφσά Καντινεφέντι (σύζυγος του Μουσταφά Β')

Η **Χαφσά Αφιφέ Καντινεφέντι** (Οθ. Τούρκικα:حفيصہ کادین افندی) (Τούρκικα: *Ηafsa Afife Kadinefendi*, 1685 - 12 Ιουνίου 1723) ήταν η όγδοη σύζυγος του σουλτάνου Μουσταφά Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Ηafsa Kadin Εfendi Hazretleri***

## Βιογραφία

Πολύ λίγα είναι γνωστά για τη ζωή της Χαφσά πριν την είσοδό της στο χαρέμι. Γεννήθηκε το 1685. Είχε συλληφθεί κατά τη διάρκεια μιας από τις επιδρομές των Τατάρων και πωλήθηκε στη σκλαβιά. Ο Εμπου Μπεκίρ Εφέντι, ένας υπουργός κρατικών υποθέσεων την παρουσίασε, στην ηλικία των δέκα ετών, ως δώρο στο χαρέμι του σουλτάνου Μουσταφά Β΄. Ήταν ίσως η μητέρα του Μουσταφά, η Γκιουλνούς Σουλτάν, που του έδωσε την Χαφσά ως παλλακίδα. Ήταν μια γυναίκα που ήταν υπερήφανη που είχε επιλεγεί για να συνοδεύσει τον Σουλτάνο στις τρεις εκστρατείες του. Την είχε επισκεφτεί επίσης η Λαίδη Μαίρη Μονταγκού στις αρχές Μαρτίου 1718. Η Λαίδη Μαίρη την αποκάλεσε αγαπημένη του σουλτάνου Μουσταφά.

Μετά το θάνατο του Μουσταφά Β΄ το 1703, της δόθηκε εντολή να εγκαταλείψει το παλάτι και να επιλέξει για τον εαυτό της έναν σύζυγο. Η Χαφσά θεώρησε την ελευθερία ως την μεγαλύτερη ντροπή και προσβολή που θα μπορούσε να της συμβεί. Έπεσε στα πόδια του Σουλτάνου Αχμέτ Γ΄ και τον παρακάλεσε να την σκοτώσει αντί να χρησιμοποιεί τη χήρα του αδερφού του με την εν λόγω περιφρόνηση. Του είπε ότι ήταν προνομιούχος αφού χάρισε πέντε πρίγκιπες στην Οθωμανική Δυναστεία. Αλλά όλα τα αγόρια είχαν πεθάνει και μόνο ένα κορίτσι είχε επιβιώσει, όποτε αυτή η δικαιολογία δεν έγινε δεκτή, και ήταν υποχρεωμένη να κάνει την επιλογή της.

Επέλεξε τον Μπεκίρ Εφέντι, τότε γραμματέας του κράτους,ο οποίος ήταν περίπου ογδόντα ετών, για να πείσει τον κόσμο ότι σκόπευε να κρατήσει τον όρκο που είχε κάνει, ότι ποτέ ένας δεύτερος σύζυγος δεν θα πλησιάσει το κρεβάτι της, και τον επέλεξε και ως ένδειξη ευγνωμοσύνης, δεδομένου ότι ο ίδιος ήταν που την είχε παρουσιάσει στο χαρέμι, στην ηλικία των δέκα ετών, για τον χαμένο άρχοντα της. Αλλά ποτέ δεν του επέτρεψε να επισκεφτεί το κρεβάτι της.

Η Χαφσά Καντινεφέντι πέθανε στις 12 Ιουνίου 1723 στην Κωνσταντινούπολη σε ηλικία 38 ετών.

## Παραπομπές

*"Turkey: The Imperial House of Osman". web.archive.org. Retrieved 6 February 2014. 
*"Consorts Of Ottoman Sultans (in Turkish)". Ottoman Web Page.
*Anthony Dolphin Alerson (1956). *[https://books.google.com/books?u75BAAAAYAAJ The Structure of the Ottoman Dynasty]*. Clarendon Press.

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Kontra News

Η ***Kontra News*** είναι ελληνική ημερήσια πολιτική εφημερίδα που εκδίδεται στην Αθήνα και κυκλοφορεί πανελλαδικά. Ιδρύθηκε στις 4 Νοεμβρίου 2013 από τον γνωστό επιχειρηματία και εκδότη Γιώργο Κουρή, και το πρώτο της φύλλο κυκλοφόρησε την ίδια ημέρα. Η *Kontra News* αποτελεί συνέχεια της ''Αυριανής'', η οποία είχε κλείσει έναν χρόνο πριν, τον Οκτώβριο του 2012. Διευθυντής της κυριακάτικης έκδοσης της εφημερίδας είναι ο δημοσιογράφος Αιμίλιος Λιάτσος.

Από την αρχή της έκδοσής της έως και το Μάιο του 2019 κόστιζε 0,50 λεπτά από Δευτέρα έως Σάββατο (με 8 σελίδες-μεγάλο σχήμα) και τις Κυριακές 1 ευρώ (16 σελίδες-μεγάλο σχήμα). Από τον Μάιο του 2019 ανέβασε την ημερήσια τιμή της στο 1 ευρώ, χωρίς να αλλάξει ο αριθμός των σελίδων της ενώ την Κυριακή παρέμεινε ίδια. Η εφημερίδα κυκλοφορούσε από την αρχή μέχρι και στις 4 Νοεμβρίου 2019 σε μεγάλο μέγεθος και 8 σελίδες (τις Κυριακές 16) και από τη Δευτέρα 4 Νοεμβρίου 2019 πέρασε σε σχήμα ταμπλόιντ όπως οι περισσότερες εφημερίδες.

Στην εφημερίδα αρθρογραφούν δημοσιογράφοι που συνεργάζονται με τον περιφερειακό τηλεοπτικό σταθμό Kontra Channel, του ίδιου ομίλου. Ενδεικτικά: Γιώργος Μελιγγώνης, Αναστασία Γιάμαλη, Χρήστος Κυμπιζής, Κωνσταντίνος Μαραβελίδης, Σπύρος Σουρμελίδης, Θανάσης Λυρτσογιάννης κ.ά., ενώ δημοσιεύει και άρθρα από διάφορα στελέχη κομμάτων.

## Λογότυπα

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Εφημερίδες στην ελληνική γλώσσα
Κατηγορία:Αριστερές εφημερίδες
Κατηγορία:Καθημερινές εφημερίδες
Κατηγορία:Εφημερίδες με τόπο έκδοσης την Αθήνα
Κατηγορία:Kouris Media Group
Θεοφύλακτος (έξαρχος)

Ο **Θεοφύλακτος** ήταν Βυζαντινός αξιωματούχος, πατρίκιος, στρατηγός, διοικητής της Σικελίας το 701, και έξαρχος Ραβένας περίπου την περίοδο από 702 έως το 710.

Το 702 προερχόμενος από τη Σικελία, πήγε στη Ρώμη. Για άγνωστους λόγους (ίσως για οικονομικούς), ο στρατός της εξαρχίας, μόλις έμαθε για την άφιξη του νέου εξάρχου στασίασε και βάδισε προς τη Ρώμη, με εχθρικές διαθέσεις προς τον έξαρχο. Ο Πάπας Ιωάννης ΣΤ΄ παρενέβη υπέρ τού εξάρχου, καταφέρνοντας να ηρεμήσει και να σταματήσει τους στασιαστές. Μετά από αυτό ο Θεοφύλακτος κατάφερε να εισέλθει στη Ραβένα.

## Παραπομπές


## Πηγές
* *Liber Pontificalis, Vita di Papa Giovanni VI*
* Ludo Moritz Hartmann, *Untersuchungen zur Geschichte der byzantinischen Verwaltung in Italien*, Leipzig 1889, S. 20f.

Κατηγορία:Βυζαντινοί Πατρίκιοι
Κατηγορία:Έξαρχοι Ραβένας
Κατηγορία:Κυβερνήτες του Θέματος Σικελίας
Κατηγορία:Βυζαντινοί του 8ου αιώνα
Ιωάννης Ξόμπλαρος

Ο **Ιωάννης Ξόμπλαρος** (1839 - 17 Ιανουαρίου 1923) ήταν Κρητικός αγωνιστής και πολιτικός.
## Βιογραφία
Γεννήθηκε το 1839 στους Αρμένους Σητείας και πατέρας του ήταν ο Εμμανουήλ Ξόμπλαρος (αρχές 19ου  αιώνα - 1902), αγωνιστής και οπλαρχηγός στη Σητεία. Υπηρέτησε ως δικαστικός, ως Δήμαρχος Σητείας και ως πληρεξούσιος Σητείας στην επαναστατική συνέλευση του 1878. Ο ίδιος ο Ιωάννης ήταν οπλαρχηγός στο Χανδρά της Σητείας. Εν συνεχεία έγινε μέλος στην επιτροπή για την κατάταξη των αγωνιστών στο νομό Λασιθίου.
## Παραπομπές


Κατηγορία:Βουλευτές Λασιθίου
Κατηγορία:Κρητικοί οπλαρχηγοί
Κατηγορία:Δήμαρχοι Σητείας
Γεώργιος Χαρμπούρης

Ο **Γεώργιος Χαρμπούρης** (16 Οκτωβρίου 1903 - 1993) ήταν Έλληνας δικαστικός και υπηρεσιακός υπουργός.

## Βιογραφία
Γεννήθηκε στην Αθήνα το 1903 και σπούδασε Νομικά στο Πανεπιστήμιο Αθηνών.  Υπήρξε υπηρεσιακός υπουργός Συγκοινωνιών στην υπηρεσιακή κυβέρνηση Κιουσόπουλου από τις 15 Οκτωβρίου 1952 ως τις 19 Νοεμβρίου 1952. 

Σταδιοδρόμησε στο Συμβούλιο της Επικρατείας αρχικά ως εισηγητής (1929), πάρεδρος (1939) και σύμβουλος (1949).
Από το 1967 ως το 1968 ήταν πρόεδρος του Α΄ τμήματος του Συμβουλίου της Επικρατείας.

Παντρεύτηκε την Έλλη Φραγκοπούλου και απέκτησαν 1 γιο.

Πέθανε σε ηλικία 90 ετών το 1993.

## Παραπομπές


Κατηγορία:Έλληνες δικαστικοί
Κατηγορία:Έλληνες υπουργοί Συγκοινωνιών
Ρενώ ντε Βισιέ

Ο **Ρενώ ντε Βισιέ** (γαλλικά: *Renaud de Vichiers*) ήταν ο 19ος Μεγάλος Μάγιστρος των Ιπποτών του Ναού από το 1250 έως τον θάνατό του το 1256.

## Βιογραφικά στοιχεία

Ο Ρενώ ντε Βισιέ γεννήθηκε γύρω στο 1198 στα οικογενειακά κτήματα των Βισιέ στην Καμπανία της Γαλλίας. Εντάχθηκε στο Τάγμα των Ναϊτών Ιπποτών και διορίστηκε καθηγούμενος της Σαιντ Ζαν ντ' Αρκ το 1240 και μάγιστρος της Γαλλίας από το 1242 έως το 1249, ενώ το 1250 έγινε στρατάρχης της Γαλλίας.

Ήταν υποστηρικτής και συνπολεμιστής του βασιλιά Λουδοβίκος Θ΄ της Γαλλίας, ο οποίος τον βοήθησε να εκλεγεί Μεγάλος Μάγιστρος στη θέση του Γκιγιόμ ντε Σοννάκ, που σκοτώθηκαν στην Αίγυπτο κατά τη μάχη της Αλ Μανσούρα, στις 11 Φεβρουαρίου 1250. Λίγο αργότερα φιλονίκησε με τον Λουδοβίκο, κατά τη διάρκεια μιας διπλωματικής αποστολής του στρατάρχη των Ναϊτών (Hugues de Jouy) στη Δαμασκό και το 1252 ο στρατάρχης Ούγος εξορίστηκε από το βασίλειο της Ιερουσαλήμ.

Το 1252 ο Ρενώ ντε Βισιέ αποσύρθηκε σε ένα μοναστήρι, όπου παρέμεινε μέχρι το θάνατό του στις 20 Ιανουαρίου του 1256.

## Παραπομπές


Κατηγορία:Γάλλοι ευγενείς
Κατηγορία:Ναΐτες Ιππότες
Κατηγορία:Χριστιανοί των Σταυροφοριών
Φ.Ο. Βριλησσίων

Ο **Φιλαθλητικός Όμιλος Βριλησσίων** είναι ελληνικό αθλητικό σωματείο που δραστηριοποιείται στα Βριλήσσια, στο Βόρειο Τομέα Αθηνών, όπου και βρίσκεται η έδρα του, το Δημοτικό Κλειστό Γυμναστήριο Βριλησσίων. Επίσημο έτος ίδρυσής του είναι το 1985, ενώ πιο πριν είχε ξεκινήσει ως εξωραϊστικός σύλλογος. Διατηρεί τμήματα πετοσφαίρισης και πετοσφαίρισης άμμου, με ακαδημίες παιδιών και αγωνιστικές ομάδες κοριτσιών. Χρώματά του είναι το κόκκινο και το μαύρο, ενώ σύμβολό του είναι το Άγαλμα της Άπτερου Νίκης.

## Ανδρική ομάδα
Στα πρώτα του χρόνια ο Φ.Ο. Βριλησσίων διατηρούσε ανδρική ομάδα. Πρώτος προπονητής ήταν ο **Γιώργος Δερμάτης** στα πρώτα τρία χρόνια. Τα **πρώτα τέσσερα χρόνια η ομάδα ανέβηκε από τη Δ΄ ΕΣΠΑΑΑ στην τότε Β΄ Εθνική κατηγορία.** Στην **πενταετή** **της παρουσία** στη **Β΄ Εθνική,** η ομάδα είχε πείσει ότι θα μπορούσε να ανέβει ακόμα ψηλότερα, όμως η έλλειψη αθλητικών εγκαταστάσεων στην περιοχή και οι -ταυτόχρονα-αυξημένες ανάγκες και απαιτήσεις της γυναικείας ομάδας που από την περίοδο **1993-1994** είχε ήδη εξασφαλίσει την άνοδό της στην Α1 Εθνική κατηγορία οδήγησαν στην απόφαση να διαλυθεί η ανδρική ομάδα. Έτσι η τελευταία συμμετοχή της ανδρικής ομάδας ήταν στο πρώταθλημα της Β΄ Εθνικής την περίοδο **1993-1994** με προπονητή τον **Κώστα Σωτηρόπουλο (ήταν προπονητής και το 1992-1993**). Οι άλλοι δύο προπονητές που κάθησαν στον πάγκο της ανδρικής ομάδας είναι ο **Αύγουστος Μίχαλος (1988-1991)** και ο **Νίκος Κριτσοταλάκης (1991-1992).**

## Γυναικεία ομάδα
Η χρυσή περίοδος του συλλόγου, σε επίπεδο γυναικών και όχι μόνο ξεκινάει από το δεύτερο μισό της δεκαετίας του '90 μέχρι τα μέσα του '00, οπότε και κατέκτησε όλους τους τίτλους. Από το 1995 ως και το 1999 (με μια παρένθεση το 1998) κατέκτησε την πρώτη θέση στην Α1 εθνική κατηγορία γυναικών. Επίσης, έχει πετύχει 2 φορές το double το 1999 και το 2004, ενώ κατέκτησε το πρωτάθλημα το 1999 και το 2000.

### Τίτλοι
*Πρωτάθλημα Ελλάδας πετοσφαίρισης γυναικών: 5 1995, 1996, 1997, 1999, 2004
*Κύπελλο Ελλάδας πετοσφαίρισης γυναικών: 4 1999, 2000, 2003, 2004
*Β΄ Εθνική Πετοσφαίρισης Ελλάδας Γυναικών: 1990, 1992
*Α2 Εθνική Πετοσφαίρισης Γυναικών: 1993

## Οι σταθμοί του Φιλαθλητικού Ομίλου Βριλησσίων
### ΕΣΠΑΑΑ
{|
|-
|  style="vertical-align:top; width:25%;"|

### Εθνικά πρωταθλήματα

** Στον αριθμό νικών-ηττών και σετ, περιλαμβάνεται η συνολική συγκομιδή τόσο στην κανονική περίοδο
όσο και στα play-offs όπου διεξήχθησαν.

## Διακεκριμένες αθλήτριες

## Διακεκριμένοι προπονητές

## Παραπομπές


## Εξωτερικοί σύνδεσμοι
* Φ.Ο. Βριλησσίων, επίσημος ιστότοπος.

Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1985
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.Π.Α.Α.Α.
Κατηγορία:Αθλητισμός στα Βριλήσσια
Παγκόσμιο πρωτάθλημα Φόρμουλα 1 (1963)

Το **Παγκόσμιο πρωτάθλημα της Φόρμουλα 1 του 1963** ήταν το 14ο που διοργάνωσε η FIA. Ξεκίνησε στις 26 Μαΐου στο Μονακό και ολοκληρώθηκε στις 28 Δεκεμβρίου στη Νότια Αφρική. Περιλάμβανε τα ακόλουθα 10 Γκραν Πρι:

* Γκραν Πρι Μονακό - 26 Μαΐου
* Γκραν Πρι Βελγίου - 9 Ιουνίου
* Γκραν Πρι Ολλανδίας - 23 Ιουνίου
* Γκραν Πρι Γαλλίας - 30 Ιουνίου
* Γκραν Πρι Μεγάλης Βρετανίας - 21 Ιουλίου
* Γκραν Πρι Γερμανίας - 4 Αυγούστου
* Γκραν Πρι Ιταλίας - 8 Σεπτεμβρίου
* Γκραν Πρι ΗΠΑ - 6 Οκτωβρίου
* Γκραν Πρι Μεξικού - 27 Οκτωβρίου
* Γκραν Πρι Νότιας Αφρικής - 28 Δεκεμβρίου

## Παραπομπές


## Εξωτερικοί σύνδεσμοι
* 

1963
Κατηγορία:Μηχανοκίνητος αθλητισμός το 1963
Σχολαστικός (έξαρχος)

Ο **Σχολαστικός** ήταν βυζαντινός αξιωματούχος, πατρίκιος και Έξαρχος της Ραβέννας από το 713  έως το 726 περίπου.

Ο Σχολαστικός διέμενε στην Κωνσταντινούπολη όπου είχε το αξίωμα του κουβικουλάριου, το 713 διορίσθηκε έξαρχος από τον αυτοκράτορα Αναστάσιος Α΄ και στάλθηκε στην Ιταλία. Πριν από την ανάληψη των καθηκόντων του στη Ραβένα, πήγε πρώτα στη Ρώμη, και στον Πάπα Κωνσταντίνο να ζητήσει την πίστη του στον ορθόδοξο αυτοκράτορα προσπαθώντας να βοηθήσει στην επούλωση του σχίσματος μεταξύ των εκκλησιών Ρώμης και Κωνσταντινούπολης. 

## Παραπομπές


## Πηγές
* Giorgio Ravegnani, *Gli esarchi d'Italia, Aracne*, Roma 2011, ISBN 978-88-548-4005-8

Κατηγορία:Βυζαντινοί Πατρίκιοι
Κατηγορία:Έξαρχοι Ραβένας
Κότελ

Το **Κότελ** (, "καζάνι") είναι πόλη της κεντρικής Βουλγαρίας, μέρος της Επαρχίας του Σλίβεν, και διοικητικό κέντρο του Δήμου του Κότελ. Το Δεκέμβριο του 2009 η πόλη είχε 6.232 κατοίκους. Η πόλη είναι γνωστή στην Ελλάδα για τις οικογένειες Σαρακατσαναίων που βρίσκονται εκεί.

Είναι γνωστό και για τις πολλές προσωπικότητες της Βουλγαρικής Εθνεγερσίας που συνδέονται με κάποιο τρόπο με την πόλη, όπως οι πολιτικοί Αλέξανδρος Βογορίδης και Στεφάν Βογορίδης, οι διαφωτιστές Σοφρώνιος της Βράτσα και Πέταρ Μπέρον, ο Γαβριήλ Κράστεβιτς, ο Γκεόργκι Ρακόφσκι, καθώς και ο πρωθυπουργός κατά το Δεύτερο Παγκόσμιο Πόλεμο Ντόμπρι Μποζίλοφ. Έχει ένα γνωστό μουσικό σχολείο, και ένα μεγάλο αριθμό ταλαντούχων Ρομά που μπορεί κανείς να βρει να παίζουν μουσική σε εστιατόρια και ορχήστρες σε όλη τη Βουλγαρία. Λόγω της τοποθεσίας του στα βουνά, είναι γνωστό θέρετρο για την βελτίωση της υγείας για αρρώστιες όπως η φυματίωση. Το Κότελ ήταν κέντρο κατασκευής χαλιών, και έχει ένα μουσείο αφιερωμένο σ’ αυτήν την τέχνη.

Το Κότελ κατοικήθηκε από την αρχή της Οθωμανικής κατάκτησης της Βουλγαρίας όταν άνθρωποι διέφυγαν από γειτονικές πόλεις και χωριά. 

Στην περιοχή υπάρχει μεγάλη παράδοση εκτροφής προβάτων, που περιλαμβάνει την πρακτική του ξεχειμωνιάσματος, τη μεταφορά των προβάτων από τα χαμηλά χειμωνιάτικα βοσκοτόπια, στα ορεινά καλοκαιρινά βοσκοτόπια. Αυτό προβλήθηκε σε ντοκιμαντέρ του BBC Radio 4.

Έχει δώσει το όνομά του το Ύψωμα Κότελ στη Νήσο Λίβινγκστον της Ανταρκτικής.

## Προσωπικότητες

Στα αξιόλογα άτομα από το Κότελ περιλαμβάνται οι:
  
*Γαβριήλ Κράστεβιτς, Γενικός Διοικητής της Ανατολικής Ρωμυλίας
*Στέφανος Βογορίδης, Πρίγκιπας Σάμου
*Σοφρώνιος της Βράτσα, Θεολόγος, Βούλγαρος εθνικιστής  
*Γιώτα Γρίβα, Ελληνίδα τραγουδίστρια

## Εικόνες

Αρχείο:Bulgaria-Kotel-01.jpg
Αρχείο:Bulgaria-Kotel-02.jpg
Αρχείο:Bulgaria-Kotel-03.jpg
Αρχείο:Котел, градския стадион.jpg
Αρχείο:Парк "Изворите".jpg


## Παραπομπές


## Εξωτερικοί σύνδεσμοι

* Ιστορία του Κότελ

Κατηγορία:Πόλεις της Βουλγαρίας
Βάζο του Βατερλώ

μικρογραφία|Το Βάζο του Βατερλώ στον κήπο του Ανακτόρου του Μπάκιγχαμ

Το **Βάζο του Βατερλώ** είναι μεγάλο βάζο, ύψους 5 μέτρων και βάρους 20 τόνων, το οποίο έχει κατασκευαστεί από ένα κομμάτι μάρμαρο Καρράρας. Από το 1906 χρησιμοποιείται ως διακοσμητικό κήπου στον κήπο του Ανακτόρου του Μπάκινγχαμ, στο Λονδίνο.

Ο αυτοκράτορας Ναπολέων της Γαλλίας, κατά τη διέλευσή του από την Τοσκάνη προς το Ρωσικό Μέτωπο, ενημερώθηκε για ένα μεμονωμένο τεράστο κομμάτι μαρμάρου, το οποίο ζήτησε να διατηρηθεί. Πιστεύεται οτι ο Ναπολέων μπορεί να διέταξε μία αρχική αδρή σμίλευση του στο σχήμα του βάζου που έχει τώρα, αφήνοντας το αδιακόσμητο, έτοιμο να χρησιμοποιηθεί για την απεικονίση των επικείμενων νικών του.

Μετά την ήττα των Γάλλων κατά τους Ναπολεόντειους Πολέμους, το βάζο δωρίστηκε ημιτελές στον Πρίγκηπα Αντιβασιλέα Γεώργιο από τον Φερδινάνδο Γ΄, Μεγάλο Δούκα της Τοσκάνης, μέσω του βρεττανού πρεσβευτή Λόρδου Μπάργκερς. Ο αντιβασιλέας, που σύντομα θα γινόταν ο Βασιλέας Γεώργιος ο Δ' , διέταξε την ολοκλήρωση του βάζου από τον γλύπτη Ρίτσαρντ Γουεστμάκοτ, με πρόθεση να είναι το κεντρικό έκθεμα της νέας Αίθουσας του Βατερλώ στο Κάστρο του Ουίνδσορ, προς ανάμνηση της Μάχης του Βατερλώ.

Εμπνευσμένο από την αρχαία ρωμαϊκή τέχνη, το Βάζο του Βατερλώ διακοσμήθηκε με ανάγλυφα του Γεωργίου του Γ' (ο οποίος είχε αποσυρθεί προ πολλού από τη δημόσια ζωή) στο θρόνο του, τον Ναπολέοντα πεζό και διάφορα αλληγορικά προσωπα. Δύο φτερωτοί άγγελοι προβάλλουν από τις πλευρές του βάζου, μοιάζοντας περισσότερο με ακρόπρωρα πλοίων, παρά με λαβές βάζου.

Ωστόσο, κανένα πάτωμα δεν μπορούσε να αντέξει το βάρος του βάζου, το οποίο υπολογιζόταν στους 20 τόνους, οπότε δωρίστηκε στην Εθνική Πινακοθήκη του Λονδίνου το 1836. Η Πινακοθήκη τελικά επέστρεψε το έκθεμα στον Βασιλιά Εδουάρδο τον Ζ' το 1906 και εκείνος το τοποθέτησε στον κήπο του Ανακτόρου του Μπάκιγχαμ, όπου παραμένει μέχρι σήμερα, σε κάποια απόσταση στα ΒΔ του κεντρικού κτιρίου.

## Πηγές
*  

## Εξωτερικοί σύνδεσμοι

* The "marble story" of the Waterloo Vase (σε βιογραφία του Richard Westmacott)
* Φωτογραφία της Βασιλομήτορος Ελισάβετ δίπλα στο βάζο το 1938

Κατηγορία:Έργα γλυπτικής
Αδριάν Λόπεθ

Ο **Αδριάν Λόπεθ** (*Adrián López Álvarez*, 8 Ιανουαρίου 1988) είναι Ισπανός ποδοσφαιριστής που αγωνίζεται στην Οσασούνα.

Συμμετείχε συνολικά σε 297 αγώνες και 43 γκολ σε 12 σεζόν, εκπροσωπώντας την Ντεπορτίβο Λα Κορούνια, Μάλαγα, Ατλέτικο Μαδρίτης, Βιγιαρεάλ και Οσασούνα και κέρδισε τέσσερις μεγάλους τίτλους με τον τρίτο σύλλογο, συμπεριλαμβανομένου του πρωταθλήματος πρωταθλήματος 2013-14. Το 2014 υπέγραψε με τον Πόρτο από την Πορτογαλία, δανεισμένος αρκετές φορές κατά τη διάρκεια της σύμβασής του. Ο Adrián κλήθηκε δύο φορές για την Ισπανία το 2012.

## Βιογραφία
Γεννημένος στη Τεβέργα, Αστούριες, ο Αδριάν προέκυψε από το τοπικό σύστημα νέων της Ρεάλ Οβιέδο.

Υπέγραψε συμβόλαιο με την Ντεπορτίβο Λα Κορούνια τον Οκτώβριο του 2006.

Ο Αδριάν εντάχθηκε στο δυναμικό της Ατλέτικο Μαδρίτης στις 19 Ιουλίου 2011, υπογράφοντας συμβόλαιο τεσσάρων ετών.

Στις 12 Ιούλη 2014 ο Αδριάν υπέγραψε συμβόλαιο πέντε ετών με την πορτογαλική ΦΚ Πόρτο.

Στο 2007 Παγκόσμιο Κύπελλο ποδοσφαίρου U20 2007 που πραγματοποιήθηκε στον Καναδά, ο Αδριάν σκόραρε ένα χατ-τρικ για την Ισπανία.

Ο Αδριάν αντιπροσώπευσε τις εθνικές ομάδες U21 σε δύο ευρωπαϊκά πρωταθλήματα της UEFA. Στο πρωτάθλημα στη Δανία, ο Αδριάν σκόραρε 2 γκολ στη νίκη 2-0 ενάντια στην Τσεχία, βραβεύτηκε με το Χρυσό Παπούτσι ως ο πρώτος σκόρερ στο τουρνουά

Ο Αδριάν έκανε το ντεμπούτο του με την εθνική ομάδα στις 26 Μαΐου 2012, σε ένα φιλικό αγώνα με τη Σερβία: σκόραρε ένα γκολ μετά την είσοδό του ως αλλαγή του Ρομπέρτο Σολδάδο.

## Πηγές


## Εξωτερικοί σύνδεσμοι
* Atlético Madrid official profile
* BDFutbol profile
* National team data
* Deportivo archives
* Ο Αδριάν Λόπεθ στο National-Football-Teams.com
* FIFA competition record 

Κατηγορία:Ισπανοί ποδοσφαιριστές
Κατηγορία:Ποδοσφαιριστές Ρεάλ Οβιέδο
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ποδοσφαιριστές Ντεπορτίβο Αλαβές
Κατηγορία:Ποδοσφαιριστές Μάλαγα ΚΦ
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές ΦΚ Πόρτο
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ολυμπιακής ομάδας Ισπανίας
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Εθνικής Ισπανίας Κ17
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ20
Κατηγορία:Ποδοσφαιριστές Εθνικής Ισπανίας Κ21
Μπασίρο Τζα

Ο **Μπασίρο Τζα** (Baciro Djá,  γεννήθηκε στις 31 Ιανουαρίου 1973) είναι πολιτικός της Γουινέας-Μπισσάου και πρωθυπουργός από τις 27 Μαΐου 2016 ως τις 18 Νοεμβρίου της ίδιας χρονιάς. Ο Τζα υπηρέτησε ξανά ως πρωθυπουργός για βραχύβιο χρονικό διάστημα το 2015. Είναι μέλος του Κόμματος Ανεξαρτησίας της Γουινέας-Μπισσάου.

## Βιογραφία
### Σταδιοδρομία
Γεννημένος το 1973, ο Τζα αποφοίτησε από το Πανεπιστήμιο της Αβάνας στην Κούβα το 1996. Σπούδασε εκεί Κοινωνική Ψυχολογία και το 1998 απέκτησε μεταπτυχιακό τίτλο από το Ανώτερο Ινστιτούτο Εφαρμοσμένης Ψυχολογίας (ISPA]) στη Λισαβόνα. Την περίοδο από το 2006 ως το 2008 ήταν συντονιστής σε ένα μεταρρυθμιστικό πρόγραμμα επί θεμάτων άμυνας και ασφαλείας και ανέλαβε επικεφαλής του Ινστιτούτου Εθνικής Άμυνας. Το 2008 εξελέγη βουλευτής και την ίδια χρονιά διορίστηκε υπουργός Νεολαίας και Αθλητισμού. Το 2011 και το 2012 υπηρέτησε ως υπουργός Εθνικής Άμυνας. Στις εκλογές του 2012 αυτοπαρουσιάστηκε ως ανεξάρτητος υποψήφιος. Υπηρετεί ως ο τρίτος αντιπρόεδρος του Αφρικανικού Κόμματος Ανεξαρτησίας της Γουινέας-Μπισσάου (PAIGC).

### Πρωθυπουργός
Στις 20 Αυγούστου 2015, λίγες ημέρες μετά την απόλυση της κυβέρνησης του Ντομίνγκος Σιμόες Περέιρα, ο Τζα διορίστηκε πρωθυπουργός με προεδρικό διάταγμα.
Το κόμμα PAIGC ήταν αντίθετο στο διορισμό του Τζα στο πρωθυπουργικό αξίωμα. Η ECOWAS επίσης εξέφρασε την ανησυχία της για την προεδρική ενέργεια να αλλάξει ο πρωθυπουργός.

Ο πρωθυπουργός Τζα παραιτήθηκε στις 9 Σεπτεμβρίου 2015, δύο μόλις ημέρες μετά το διορισμό του υπουργικού συμβουλίου του. Η παραίτηση έγινε έπειτα από την απόφαση του Ανωτάτου Δικαστηρίου με βάση την οποία ο διορισμός του στην πρωθυπουργία είχε γίνει κατά παραβίαση του Συντάγματος.

Τον Μάιο του 2016, έπειτα από την παραίτηση του Κάρλος Κορέια, ο Τζα επανήλθε στην πρωθυπουργία, παραμένοντας για ένα εξάμηνο.

## Παραπομπές


Κατηγορία:Πρωθυπουργοί της Γουινέας-Μπισσάου
Φελίπε Πάρδο

Ο **Έδγαρ Φελίπε Πάρδο Κάστρο** (*Édgar Felipe Pardo Castro*, 17 Αυγούστου 1990) είναι διεθνής Κολομβιανός ποδοσφαιριστής, που αγωνίζεται ως δεξιός πλάγιος μέσος για την μεξικάνικη Ντεπορτίβο Τολούκα.

## Καριέρα
### Πρώιμα χρόνια
Ξεκίνησε την καριέρα του στην Ατλέτικο Ουίλα, ενώ στα μισά της χρονιάς του 2008-09, μετεγγράφη στην Ντεπορτίβο Καλι. Το πρώτο του γκολ με τη φανέλα της Κάλι το πέτυχε κόντρα στην επόμενη ομάδα του, την Ιντεπεντιέντε Μεδεγίν, για το Κόπα Μάστανγκ 2009.

### Μπράγκα
Το καλοκαίρι του 2013, ο Πάρδο, πήρε μεταγραφή στην Μπράγκα, έναντι 600.000 δολαριών, υπογράφοντας συμβόλαιο τετρατετίας.

### Ολυμπιακός
Στις 17 Ιουλίου του 2015, ο Ολυμπιακός ανακοίνωσε την απόκτηση του Πάρντο, καταβάλλοντας το ποσό των 4,500.000 ευρώ. Στον Ολυμπιακό παρέμεινε μέχρι το τέλος του 2018 έχοντας ως απολογισμό 15 γκολ και 13 ασίστ σε 77 συμμετοχές σε όλες τις διοργανώσεις.

### Ντεπορτίβο Τολούκα
Στις 2 Ιανουαρίου του 2019 η μεξικάνικη Ντεπορτίβο Τολούκα ανακοίνωσε την απόκτησή του.

## Παραπομπές


## Εξωτερικοί σύνδεσμοι
*

Κατηγορία:Κολομβιανοί ποδοσφαιριστές
Κατηγορία:Ποδοσφαιριστές Πρωταθλήματος Κολομβίας
Κατηγορία:Μέσοι ποδοσφαιριστές
Κατηγορία:Ποδοσφαιριστές Ατλέτικο Ουίλα
Κατηγορία:Ποδοσφαιριστές Σπόρτινγκ Κλούμπε ντε Μπράγκα
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Εθνικής Κολομβίας Κ17
Κατηγορία:Ποδοσφαιριστές Εθνικής Κολομβίας
Κατηγορία:Ποδοσφαιριστές Ντεπορτίβο Τολούκα
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πριμέρα Ντιβισιόν Μεξικού
Περιφέρεια Λίντι

Η **Περιφέρεια Λίντι** (Αγγλικά: *Lindi Region*, Σουαχίλι: *Mkoa wa Lindi*), είναι μια από τις 30 διοικητικές Περιφέρειες της Τανζανίας. Η Περιφερειακή πρωτεύουσά της είναι ο Δήμος Λίντι *(Municipality of Lindi)*. Σύμφωνα με την εθνική απογραφή του 2012, η Περιφέρεια είχε πληθυσμό 848.981 άτομα, η οποία ήταν χαμηλότερη από την προ-απογραφής πρόβλεψη των 960.236 ατόμων. Για το χρονικό διάστημα από το 2002 έως το 2012, ο μέσος ετήσιος ρυθμός αύξησης του πληθυσμού της Περιφέρειας ήταν 0,9%, η 29η υψηλότερη στη χώρα. Επίσης, ήταν η λιγότερο πυκνοκατοικημένη Περιφέρεια με σχεδόν 13 άτομα ανά τετραγωνικό χιλιόμετρο.

Η Περιφέρεια Λίντι *(Lindi Region)* συνορεύει στα Βόρεια με την Περιφέρεια Πουάνι *(Pwani Region)*, στα Ανατολικά με τον Ινδικό Ωκεανό, στα Νότια με την Περιφέρεια Μτουάρα *(Mtwara Region)* και στα Δυτικά με τις Περιφέρειες  Μορογκόρο *(Morogoro Region)* και την Ρουβούμα *(Ruvuma Region)*. Ένα μεγάλο μέρος του δυτικού τμήματος της Περιφέρειας Λίντι, είναι εντός του Καταφυγίου Θηραμάτων Σέλους *(Selous Game Reserve)*.

Η Περιφερειακή Επίτροπος στην Περιφέρεια Λίντι *(Lindi Region)*, είναι η κα. *Mwantumu Mahiza*.

## Απαρίθμιση των Ελλήνων της περιοχής του Λίντι (κατά το 1950)
Σκοπός της Κυβέρνησης (της τότε Τανγκανίκας), ήταν να ωθήσει όλη την Περιφέρεια Λίντι, προς την πρόοδο και την ευημερία. Γι' αυτό το σκοπό, ξεκίνησε το 1950, την κατασκευή μιας σιδηροδρομικής γραμμής μήκους 142 χιλιομέτρων, που ξεκινούσε από τη θέση "Μκουάγια" (9 μίλια απόσταση (δια θαλάσσης) και 24 μίλια (δια ξηράς) από το Λίντι) και κατέληγε στη θέση "Νακιγκουέα". Η γραμμή κατασκευάστηκε από την ανάδοχο εταιρεία των εκ Τενέδου Ελλήνων αδελφών, Πυγμαλίωνος, Στρατή και Ευαγγέλου Καραγεωργέλη, οι οποίοι και απασχολούσαν αποκλειστικώς Έλληνες υπεργολάβους.

Στην περιοχή, παρέμεναν προσωρινά 20 περίπου Έλληνες, εκ των οποίων οι περισσότεροι εξ αυτών, εργαζόμενοι για την αποπεράτωση της σιδηροδρομικής γραμμής.

## Περιοχές (ή Επαρχίες)
Η Περιφέρεια, διοικητικά χωρίζεται σε έξι Περιοχές (ή Επαρχίες):
 
οι οποίες περιέχουν 28 Τμήματα, με καταγεγραμμένα 431 Χωριά.
thumb|990px|center|Παράγκες και φοίνικες στην παραλία του Λίντι.

## Δείτε επίσης
* Διοικητικές υποδιαιρέσεις της Τανζανίας
* Λίντι

## Σημειώσεις


## Παραπομπές


## Εξωτερικοί σύνδεσμοι
* 


Λιντι
Πέδρο ντε Μοντεγκί

Ο **Πέδρο ντε Μοντεγκί** ή **Πιερ ντε Μοντεγκί** (Διεθνώς: *Peire de Montagut*, καταλανικά: *Pere de Montagut*, γαλλικά: *Pierre de Montaigu*) ήταν Μεγάλος Μάγιστρος των Ιπποτών του Ναού, από το 1218 έως τον θάνατό του το 1232, και διετέλεσε μάγιστρος του Στέμματος της Αραγονίας.

## Βιογραφικά στοιχεία
Ο Πέδρο ντε Μοντεγκί υπήρξε στενός φίλος του Γκιγιόμ ντε Σαρτρ και πιθανότατα, το ότι έχαιρε της εμπιστοσύνης του προηγούμενου Μεγάλου Μαγίστρου, τον ευνόησε άμεσα το 1218 στο να εκλεγεί διάδοχός του. Παράλληλα, ο τότε Μεγάλος Μάγιστρος των Ιωαννιτών Ιπποτών ήταν ο Γκερέν ντε Μοντεγκί, ο οποίος είναι πιθανό να ήταν αδελφός του Πέδρο. Στο γεγονός αυτό οφείλεται πιθανώς και η πολύ στενή σχέση μεταξύ των δύο ιπποτικών Ταγμάτων κατά τη διάρκεια της περιόδου αυτής.

### Πέμπτη Σταυροφορία
Πήρε μέρος στην πέμπτη Σταυροφορία εναντίον του σουλτάνου της Αιγύπτου στην επίτευξη της πολιορκίας της Δαμιέτης. Οι ενέργειές του εναντίον των μουσουλμανικών δυνάμεων που εργάζονταν για την κατάλληψη του βασιλείου της Ιερουσαλήμ ήταν τόσο αποτελεσματικές, που οι εχθροί του αναγκάστηκαν να παραδοθούν. Σε αντάλλαγμα για την λύση της πολιορκίας της Δαμιέτης, οι Ναΐτες υποχρέωσαν τις ισλαμικές δυνάμεις να επιστρέψουν πολλούς αιχμαλωτισμένους Φράγκους στρατιώτες, να σταματήσουν τις επιθέσεις κατά της Ιερουσαλήμ και το σημαντικότερο, να επιστρέψουν το μέρος του Αληθούς Σταυρού, που πάρθηκε ως λάφυρο από τους Ευρωπαίους στη μάχη του Χαττίν.

Η πίεση των Καθολικών σήμανε την άρνηση των Μουσουλμανικών όρων και έτσι η σφαγή συνεχίστηκε. Οι στρατιωτικές νίκες του Πέδρο ντε Μοντεγκί, που πήρε με την βοήθεια των Ιωαννιτών Ιπποτών, τον έκαναν διάσημο πολεμιστή μεταξύ των Σταυροφόρων.

Ο Πέδρο ντε Μοντεγκί έπαθε αποπληξία και πέθανε το 1232. Τον διαδέχτηκε ως Μεγάλος Μάγιστρος ο Αρμάν ντε Περιγκόρ.

## Παραπομπές


## Βιβλιογραφία
* 
* 

Κατηγορία:Ναΐτες Ιππότες
Κατηγορία:Χριστιανοί των Σταυροφοριών
Nuthin' Fancy

***Nuthin' Fancy*** είναι ο τίτλος του τρίτου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 24 Μαρτίου του 1975 μέσω της δισκογραφικής εταιρείας "MCA".

Ο δίσκος έλαβε θετικές κριτικές, με το "Allmusic" να το βαθμολογεί με τρία αστέρια με άριστα τα πέντε, το "Sputnik Music" με μέσο όρο βαθμολογιών 3,7 / 5, το "Ultimate Guitar" με 83 % και το "Discogs" με 3,8 / 5.

Το "*Nuthin' Fancy*" ανέβηκε στο Top-10 στην πατρίδα του συγκροτήματος και ήταν ο πρώτος δίσκος των Lynyrd Skynyrd που κατάφερε να μπει στα βρετανικά τσαρτ, ενώ βραβεύθηκε ως πλατινένιος από την RIAA.

## Τραγούδια
#"Saturday Night Special" (Ed King, Ronnie Van Zant) – 5:08
#"Cheatin' Woman" (Gary Rossington, Ronnie Van Zant, Al Kooper)  – 4:38
#"Railroad Song" (Ed King, Ronnie Van Zant)  – 4:14
#"I'm a Country Boy" (Allen Collins, Ronnie Van Zant)  – 4:24
#"On the Hunt" (Allen Collins, Ronnie Van Zant)  – 5:25
#"Am I Losin'" (Gary Rossington, Ronnie Van Zant)  – 4:32
#"Made in the Shade" (Ronnie Van Zant)  – 4:40
#"Whiskey Rock-a-Roller" (Ed King, Ronnie Van Zant, Billy Powell)  – 4:33

## Θέσεις τσαρτ

## Βραβεία
***Nuthin' Fancy*** *(άλμπουμ)*
* Ηνωμένες Πολιτείες (*RIAA Certification*): Πλατινένιος

## Τα μέλη του συγκροτήματος
Το **Nuthin' Fancy** ηχογραφήθηκε από τους εξής μουσικούς:

* **[[Ρόνι Βαν Ζαντ]]** - *[[Φωνητική|φωνητικά]]*
* **[[Άλεν Κόλινς]]** - *[[κιθάρα]]*
* **[[Γκάρι Ρόζιγκτον]]** - *[[κιθάρα]]*
* **Εντ Κινγκ** - *[[κιθάρα]]*
* **[[Μπίλι Πάουελ]]** - *[[πλήκτρα]]*
* **[[Άρτιμους Πάιλ]]** - *[[τύμπανα]]*
* **[[Λέον Γουίλκισον]]** - *[[μπάσο]]*

;*Γκεστ συμμετοχές*
* **Μπάρι Χάργουντ** - *[[μαντολίνο]]*
* **Τζίμι Χολ** - *[[φυσαρμόνικα]]*
* **Ντέιβιντ Φόστερ** - *[[πιάνο]]*
* **Μπόμπι Χολ** - *[[κρουστά]]*

## Παραπομπές


## Πηγές
* Nuthin' Fancy - Lynyrd Skynyrd | Songs, Reviews, Credits, Awards | AllMusic
* Lynyrd Skynyrd - Nuthin' Fancy (album review) | Sputnikmusic
* Lynyrd Skynyrd – Nuthin' Fancy - Discogs

Κατηγορία:Δισκογραφία των Lynyrd Skynyrd
Κατηγορία:Άλμπουμ του 1975
Αρμάν ντε Περιγκόρ

Ο **Αρμάν ντε Περιγκόρ** (Διεθνώς: *Armand de Périgord* ή *Hermann de Pierre-Grosse*, 1178 – περ. 1247) ήταν απόγονος των κόμητων της γαλλικής περιοχής Περιγκόρ και ο 16ος Μεγάλος Μάγιστρος των Ιπποτών του Ναού από το 1232 έως το 1244.

## Βιογραφικά στοιχεία

Ο Αρμάν ντε Περιγκόρ ήταν μάγιστρος των επαρχιών της Απουλίας και της Σικελίας από το 1205 έως το 1232, όταν εξελέγη Μεγάλος Μάγιστρος των Ιπποτών του Ναού. Οργάνωσε επιθέσεις στην Κανά, την Σαφίτα, την Σεπφωρίδα, την Πραιτώρια και εναντίον μουσουλμανικών θέσεων γύρω από τη θάλασσα της Γαλιλαίας. Όλες αυτές οι αποστολές είχαν αποτυχίες και μειωμένη αποτελεσματικότητα από πλευράς των Ναϊτών.

### Έκτη Σταυροφορία
Το 1236 στα σύνορα μεταξύ Συρίας και Κιλικίας, 120 ιππότες μαζί με μερικούς τοξότες και τουρκόπουλους, έπεσαν σε ενέδρα κοντά στην πόλη Τραπεσάκ. Στην πρώτη φάση της μάχης, οι Ναΐτες έφτασαν στην πόλη και συνάντησαν σθεναρή αντίσταση. Όταν έφτασαν ενισχύσεις από το Χαλέπι, οι Ναΐτες σφαγιάστηκαν και λιγότεροι από είκοσι κατάφεραν να επιστρέψουν στο κάστρο της Πάγρας, που απείχε δεκαπέντε χιλιόμετρα από το πεδίο της μάχης.

Τον Σεπτέμβριο του 1239, ο Αρμάν ντε Περιγκόρ έφτασε στα Άκρα και έκανε μια συνθήκη με τον σουλτάνο της Δαμασκού, παράλληλα με τη συνθήκη των Ιωαννιτών Ιπποτών με τον σουλτάνο της Αιγύπτου. Το 1244 ο σουλτάνος της Δαμασκού απαίτησε να τον βοηθήσουν οι Ναΐτες να αποκρούσει τους Χορασμιανούς από τη Μικρά Ασία. Τον Οκτώβριο του 1244, οι Ναΐτες, Ιωαννίτες και Τεύτονες Ιππότες, μαζί με τον σουλτάνο της Δαμασκού, αντιμετώπισαν τον σουλτάνο της Αιγύπτου και τους Χορασμιανούς συμμάχους του. Ο Χριστιανο-Μουσουλμανικός συνασπισμός νικήθηκε σε μια μάχη με περισσότερες από 30.000 απώλειες, συνολικά και από τις δύο πλευρές. Μερικοί Ναΐτες και Ιωαννίτες ιππότες έφθασαν στην Ασκελόν, που ήταν ακόμα στα χέρια των χριστιανικών δυνάμεων. Ο Σταυροφόρος Αρμάν ντε Περιγκόρ μπορεί να σκοτώθηκε κατά τη διάρκεια της μάχης, ή μπορεί να συνελήφθη και να επέζησε μέχρι το 1247.

Είναι πιθανό κατά τη διάρκεια της αιχμαλωσίας του να τον διαδέχτηκε ως υπηρεσιακός Μεγάλος Μάγιστρος ο ιππότης Ρισάρ ντε Μπυρ, ενώ δύο χρόνια αργότερα, το 1247, οι Ναΐτες εξέλεξαν ως Μεγάλο Μάγιστρό τους τον ιππότη Γκιγιόμ ντε Σοννάκ.

## Παραπομπές


### Βιβλιογραφία
* 
* 
* 

Κατηγορία:Γάλλοι ευγενείς
Κατηγορία:Ναΐτες Ιππότες
Κατηγορία:Χριστιανοί των Σταυροφοριών
Φελίπε Νασρ

Ο **Φελίπε Νασρ** (πορτογαλικά: *Luíz Felipe de Oliveira Nasr*, 21 Αυγούστου 1992) είναι Βραζιλιάνος οδηγός της Φόρμουλα 1. Αγωνίζεται με τη Ζάουμπερ Φόρμουλα 1 και έχει δίπλα του το Σουηδό Μάρκους Έρικσον.

## Βιογραφία
Ο Νασρ γεννήθηκε στη Μπραζίλια. Ξεκίνησε την καριέρα του το 2000 από τα καρτ, όπου παρέμεινε μέχρι το 2007. 
Το 2008 και το 2009 συμμετείχε στη Φόρμουλα Ρενό, το 2010 και το 2011 στη Φόρμουλα 3, το 2012 και το 2013 στο GP2 και το 2104 έγινε ο βασικός δοκιμαστής στην ομάδα Γουίλιαμς Φόρμουλα 1. Τη χρονιά που διανύουμε(2015) μετακόμισε στη Ζάουμπερ Φόρμουλα 1 όπου τοποθετήθηκε σε θέση κανονικού οδηγού αγώνων.

## Παραπομπές


Κατηγορία:Βραζιλιάνοι οδηγοί της Φόρμουλα 1
Τομά Μπερώ

Ο **Τομά Μπερώ** (Διεθνώς: *Thomas Bérard* ή *Béraud* ή *Bérault*) ήταν ο 20ος Μεγάλος Μάγιστρος των Ιπποτών του Ναού, από το 1256 έως τον θάνατό του το 1273.

## Βιογραφικά στοιχεία

Έγραψε πολλές επιστολές προς τον βασιλιά Ερρίκο Γ΄ της Αγγλίας περιγράφοντας την άθλια κατάσταση στους Αγίους Τόπους. Ξεκίνησε τη συνεργασία με τα Τάγματα των Ιωαννιτών Ιπποτών και των Τεύτονων Ιπποτών, παρ' ότι προηγουμένως υπήρξε μεγάλη αντιπαλότητα μεταξύ τους.

### Όγδοη Σταυροφορία
Ο Μπεράρ απέστειλε μηνύματα στον Πάπα ζητώντας βοήθεια για την απόκτηση των Αγίων Τόπων και ο Πάπας απάντησε κάνοντας έκκληση για μια όγδοη Σταυροφορία, η οποία δεν έγινε ποτέ, καθώς μετά την απώλεια του Κρακ των Ιπποτών από τους Ιωαννίτες Ιππότες το 1271, συμφωνήθηκε μια δεκαετή ανακωχή μεταξύ των Χριστιανών και των Μουσουλμάνων.

Σύμφωνα με το *«Το Χρονικό»* του Ναΐτη της Τύρου, ο Μπεράρ πέθανε στις 25 Μαρτίου 1273.

## Παραπομπές


### Βιβλιογραφία
* 
* 

Κατηγορία:Γάλλοι ευγενείς
Κατηγορία:Ναΐτες Ιππότες
Κατηγορία:Χριστιανοί των Σταυροφοριών
Μισέλ Ζαν Ζοζέφ Μπριάλ

Ο **Μισέλ Ζαν Ζοζέφ Μπριάλ**, γνωστός κι ως **Ντομ Μπριάλ**, γεννημένος στο Περπινιάν στις 26 Μαΐου 1743 και αποβιώσας στο Παρίσι στις 24 Μαΐου 1828, ήταν Βενεδικτίνος μοναχός και Γάλλος ιστορικός.

Γόνος οικογένειας καταγόμενης από το Μπαισάς, εισήλθε το 1764 στους Βενεδικτίνους της Τουλούζ. Έγινε δεκτός στις κατώτερες τάξεις κληρικών στην Καρκασσόν, τρία χρόνια αργότερα, ενώ χειροτονήθηκε ιερέας στο Μπαζάς το 1770. Μετά το 1771, έζησε στο Παρίσι, αρχικώς στο μοναστήρι των Μπλαν-Μαντώ, ενώ, στην συνέχεια, στο αββαείο του Σαιν-Μωρ, έως την κατάργηση του μοναστηριού αυτού το 1790.

Ο Μπριάλ αποτέλεσε συνεχιστής της *Histoire littéraire de France*, συγγραφικό έργο το οποίο είχαν ξεκινήσει οι μοναχοί της αδελφότητός του, καθώς και του *Recueil des historiens des Gaules et de France* του Μαρτέν Μπουκέ, του οποίου συνέγραψε τους τόμους από 14 έως 18. Εξελέγη μέλος της Ακαδημίας των Επιγραφών και Γραμμάτων το 1804.

## Παραπομπές


## Εξωτερικοί σύνδεσμοι
* Βιογραφικό σημείωμα του 19ου αιώνα
* Recueil des historiens des Gaules et de France: Rerum gallicarum et francicarum scriptores από τον Μισέλ Ζαν Ζοζέφ Μπριάλ

Κατηγορία:Γάλλοι ιστορικοί
Κατηγορία:Γάλλοι μοναχοί
Ενρίκε Μπερνόλντι

Ο **Ενρίκε Μπερνόλντι**(πορτογαλικά: *Enrique Bernoldi*, Κουριτίμπα, Βραζιλία, 19 Οκτωβρίου 1978) είναι Βραζιλιάνος οδηγός αγώνων. Για ένα διάστημα αγωνίστηκε στη Φόρμουλα 1 με την ομάδα Άροους.

## Βιογραφία
Ο Μπερνόλντι γεννήθηκε στην Κουριτίμπα της Βραζιλίας στις 19 Οκτωβρίου του 1978. Ξεκίνησε την καριέρα του από τα καρτ
το 1986. Στη Φόρμουλα 1 συμμετείχε το 2001 και το 2002 με την Άροους. Άλλα πρωταθλήματα στα οποία έλαβε μέρος,
είναι η Γαλλική Φόρμουλα Ρενό, η Φόρμουλα 3000 και η Βρετανική Φόρμουλα 3.

## Παραπομπές


Κατηγορία:Βραζιλιάνοι οδηγοί της Φόρμουλα 1
Γιος Φερστάπεν

Ο **Γιος Φερστάπεν** (Μόντφορτ, Ολλανδία, 4 Μαρτίου 1972) είναι Ολλανδός οδηγός αγώνων.

Στη Φόρμουλα 1 μετείχε από το 1994 μέχρι το 2003. Συνολικά πήρε μέρος σε 107 Γκραν Πρι απ' τα οποία εκκίνησε στα 106. Το πρώτο απ' αυτά ήταν το Βραζιλιάνικο Γκραν Πρι του 1994 και το τελευταίο το Ιαπωνικό Γκραν Πρι του 2003.  

Ανέβηκε δύο φορές στο βάθρο των νικητών και συγκέντρωσε συνολικά 17 βαθμούς. 

Οι ομάδες με τις οποίες αγωνίστηκε ήταν οι ακόλουθες: 

* Μπενετον
* Simtek
* Footwork Arrows 
* Tyrrell
* Stewart
* Άροους 
* Minardi

## Παραπομπές


## Εξωτερικοί σύνδεσμοι
* 

Κατηγορία:Ολλανδοί οδηγοί Φόρμουλα 1
Πάπας Σιλβέστρος Β΄

Ο **Πάπας Σιλβέστρος Β΄** (περ. 946 – 12 Μαΐου 1003) ήταν Πάπας από τις 2 Απριλίου 999 έως τον θάνατό του το 1003. Γεννήθηκε με το όνομα **Ζερμπέρ ντ' Ωριγιάκ** (*Gerbert d'Aurillac*) και ήταν σπουδαίος λόγιος και δάσκαλος. Είχε χρηματίσει πρωτύτερα επίσκοπος της Ραβέννα.

Ενέκρινε και προώθησε τη μελέτη της αραβικής/ελληνορωμαϊκής αριθμητικής, μαθηματικών και αστρονομίας, επαναφέροντας στην Ευρώπη τον άβακα και τον σφαιρικό αστρολάβο, που είχαν χαθεί στη Λατινική (όχι Βυζαντινή) Ευρώπη μετά το τέλος της ελληνορωμαϊκής εποχής. Λέγεται ότι είναι ο πρώτος που εισήγαγε στην Ευρώπη το δεκαδικό σύστημα αρίθμησης με αραβικούς αριθμούς. Ήταν ο πρώτος Γάλλος Πάπας.

## Παραπομπές


Κατηγορία:Πάπες
Κατηγορία:Γάλλοι Πάπες
Κατηγορία:Γάλλοι μαθηματικοί
Κατηγορία:Πάπες 10ου αιώνα
Κατηγορία:Πάπες 11ου αιώνα
Σιλβερτος
Ελένη Παλαιολογίνα (κόρη του Δημητρίου Παλαιολόγου)

Η **Ελένη Παλαιολογίνα** (Απρίλιος 1442 – 1470) ήταν κόρη του Δημητρίου Παλαιολόγου, Δεσπότη του Μυστρά και της δεύτερης συζύγου του, Θεοδώρας Ασάνινας, κόρης του Παύλου Ασάνη. Εισήλθε στο χαρέμι του Σουλτάνου Μωάμεθ Β΄.

## Βιογραφία
Το Φθινόπωρο του 1458, ο Μωάμεθ Β΄ έστειλε απεσταλμένο στον πατέρα της Ελένης, τον Δεσπότη του Μυστρά Δημήτριο Παλαιολόγο, με διαταγή να του παραδώσει την ηλικίας δεκαέξι ετών Ελένη, η οποία ήταν γνωστή για την ομορφιά της, ώστε να ενταχθεί στο Αυτοκρατορικό Χαρέμι. 

Το 1460, ο Μωάμεθ εισέβαλε στο Δεσποτάτο του Μυστρά. Ο Δημήτριος συμφώνησε να αποχωρήσει από την πρωτεύουσά του, Μυστρά, και να την παραδώσει στους Τούρκους στις 30 Μαΐου. Ο Σουλτάνος κατέφθασε με τον κύριο όγκο του στρατού του την επόμενη ημέρα, ενώ ο Δημήτριος κλήθηκε να παρουσιαστεί ενώπιόν του. Ο Μωάμεθ δεν άφησε κανένα περιθώριο αμφιβολίας στον Δημήτριο πως ο ίδιος ήταν αιχμάλωτός του και πως η ελληνική περίοδος κυριαρχίας στον Μυστρά είχε λάβει τέλος, ενώ απαίτησε εκ νέου η Ελένη, η οποία βρισκόταν, τότε, στην Μονεμβασία με την μητέρα της, να παραδοθεί στον ίδιο.

Σύμφωνα με τον Βυζαντινό ιστορικό Γεώργιο Φραντζή, οδηγήθηκε στο χαρέμι του Σουλτάνου Μωάμεθ Β΄ στις 30 Μαΐου 1460, ενώ αργότερα απελευθερώθηκε. Ωστόσο, σύμφωνα με τον Οθωμανολόγο Φραντς Μπάμπινγκερ, η Ελένη είναι πιθανό ουδέποτε να εισήλθε στο χαρέμι του Σουλτάνου, καθώς ο Μωάμεθ φοβόταν πως θα μπορούσε να τον δηλητηριάσει.

Ο Δημήτριος απεβίωσε το 1470 σε μοναστήρι στην Αδριανούπολη. Η μητέρα της Ελένης, Θεοδώρα Ασάνινα, επίσης απεβίωσε λίγο καιρό αργότερα. Η ίδια η Ελένη απεβίωσε από βουβωνική πανώλη, λίγο καιρό πριν τον πατέρα της. Ένας άγνωστος ρήτορας, ο οποίος συνέγραψε ένα μοιρολόι προς τιμήν της αδυνατούσε να βρει επαρκή δάκρυα προκειμένου να θρηνήσει τον χαμό της.

## Παραπομπές


## Βιβλιογραφία
*

Ελενη
Κατηγορία:Γυναίκες στη Βυζαντινή Αυτοκρατορία
Κατηγορία:Βυζαντινοί του 15ου αιώνα
Κατηγορία:Σουλτάνες της Οθωμανικής Αυτοκρατορίας
Ιωάννης Πελτέκης

Ο **Ιωάννης Πελτέκης** (1904  - 1969) ήταν Έλληνας πολιτικός και υπουργός.

## Βιογραφία
Ανέπτυξε αντιστασιακή δράση (αρχηγός της οργάνωσης "Απόλλων" κατά την περίοδο της Κατοχής. Ως πολιτικός, ανήκε στο Κέντρο.

Κατά την περίοδο πριν την υπουργοποίησή του ήταν ο επιφανέστερος Έλληνας πράκτορας των βρετανικών αρχών.

Στην κυβέρνηση του Θεμ. Σοφούλη υπηρέτησε ως υπουργός Εμπορικής Ναυτιλίας από τις 26 Νοεμβρίου 1945 ως τις 4 Απριλίου 1946.

## Παραπομπές


Κατηγορία:Έλληνες υπουργοί Εμπορικής Ναυτιλίας
Κατηγορία:Έλληνες αντιστασιακοί
Γεώργιος Εργαζάκης

Ο **Γεώργιος Κ. Εργαζάκης** (1889 - 1979) ήταν Έλληνας δικηγόρος, πολιτικός και βουλευτής Ηρακλείου.

## Βιογραφία
Γεννημένος στην Πολυθέα Πεδιάδας, ο Εργαζάκης έκανε νομικές σπουδές στην Αθήνα και εργάστηκε ως δικηγόρος στο Ηράκλειο.
Ήταν υποψήφιος βουλευτής Ηρακλείου με την Ένωση Φιλελευθέρων στις εκλογές του 1926 παίρνοντας 1.584 ψήφους  και του 1946 (έλαβε 606 ψήφους με τους Ανεξάρτητους Φιλελευθέρους).   Εξελέγη βουλευτής Ηρακλείου με τη Δημοκρατική Ένωση (ΦΙ.Δ.Ε.) το 1956.

Σύζυγός του υπήρξε η Ευτυχία Πλατάκη, από το Τζερμιάδο Λασιθίου, η οποία απεβίωσε το 1977.

Ο Εργαζάκης πέθανε το 1979 και με τη διαθήκη του καθιερώθηκαν υποτροφίες για άπορους φοιτητές (συστάθηκε το Εργαζάκειο Ίδρυμα (στη μνήμη Γεωργίου και Ευτυχίας Εργαζάκη, με πρωτοβουλία 2 ανιψιών του ζευγαριού, με έδρα το Ηράκλειο).

## Παραπομπές


Κατηγορία:Βουλευτές Ηρακλείου
Κατηγορία:Βουλευτές εκλεγμένοι με τη Δημοκρατική Ένωση (1956)
Ιωάννης Μηλιός

Ο **Ιωάννης Μήλιος** ή **Μηλιός** (1903 - 17 Μαρτίου 1990) ήταν Έλληνας δημοσιογράφος και νομάρχης σε διάφορους νομούς.

## Βιογραφία
Γεννήθηκε το 1903. Ήταν γιος του Γεώργιου Μηλιού.  Ήταν διευθυντής της αντιστασιακής εφημερίδας "Ελληνικόν Αίμα" μαζί με τον Κωνσταντίνο Βοβολίνη. Καταδικάστηκε σε φυλάκιση 7 μηνών και σε πρόστιμο 200.000 δρχ. στις 27 Αυγούστου 1946 για εξύβριση του στρατάρχη Ιωσήφ Στάλιν.

Διορίστηκε Νομάρχης Βοιωτίας το 1954 και υπηρέτησε εκεί ως το 1957. Στη συνέχεια μετατέθηκε στην Κέρκυρα το 1957 και το 1960 ανέλαβε Νομάρχης Εύβοιας, από το 1962 ως το Δεκέμβριο του 1963 ήταν Νομάρχης Αιτωλοακαρνανίας και τέλος μόνο για 8 ημέρες ήταν Νομάρχης Πρέβεζας από τις 23 Δεκεμβρίου 1963 ως τις 31 Δεκεμβρίου 1963. Στα τέλη του 1963 συνταξιοδοτήθηκε λόγω συμπλήρωσης του ορίου ηλικίας.
Απεβίωσε σε ηλικία 87 ετών στην Αθήνα το 1990 και κηδεύτηκε στις 19 Μαρτίου από τον ιερό ναό Αγίου Κωνσταντίνου Γλυφάδας.

## Παραπομπές


Κατηγορία:Νομάρχες Βοιωτίας
Κατηγορία:Νομάρχες Κέρκυρας
Κατηγορία:Νομάρχες Ευβοίας
Κατηγορία:Νομάρχες Αιτωλοακαρνανίας
Κατηγορία:Νομάρχες Πρέβεζας
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες αντιστασιακοί
Κατηγορία:Έλληνες Νομάρχες
Γιώργος Ι. Παπαγεωργίου

Ο **Γεώργιος Παπαγεωργίου** (4 Απριλίου 1955 - 25 Αυγούστου 2015) του Ιωάννη, ήταν Έλληνας δικηγόρος, ποινικολόγος, πολιτικός και βουλευτής του ΠΑΣΟΚ.

## Βιογραφία
Γεννήθηκε στη Χαλκίδα το 1955 και σπούδασε Νομικά και Πολιτικές Επιστήμες στο Πανεπιστήμιο των Αθηνών. 

Εργάστηκε ως δικηγόρος.

Ασχολήθηκε με την Τοπική Αυτοδιοίκηση, εκλεγόμενος δημοτικός σύμβουλος στο Δήμο Σκύρου και πρόεδρος του Δημοτικού Συμβουλίου Σκύρου. 
Έγινε στέλεχος του ΠΑΣΟΚ και διετέλεσε μέλος της Ν.Ε. Εύβοιας και νομαρχιακός σύμβουλος. Εξελέγη για πρώτη φορά βουλευτής με το ΠΑΣΟΚ το 2000 και επανεξελέγη το 2004 και το 2007.

Πέθανε τον Αύγουστο του 2015 σε ηλικία 60 ετών, έπειτα από εγκεφαλικό επεισόδιο που είχε υποστεί 2 μήνες πριν. Ήταν παντρεμένος με τη Δαυίνα Σακελλαράκη και απέκτησαν 2 γιους.

## Παραπομπές


Κατηγορία:Βουλευτές Ευβοίας
Κατηγορία:Βουλευτές εκλεγμένοι με το ΠΑΣΟΚ
Φιλοσοφία των Αζτέκων

Η **Φιλοσοφία των Αζτέκων** ήταν μια φιλοσοφική σχολή που αναπτύχθηκε από την αυτοκρατορία των Αζτέκων. Οι Αζτέκοι είχαν μια καλά αναπτυγμένη φιλοσοφική σχολή, ίσως η πιο ανεπτυγμένη στην Αμερική και με πολλούς τρόπους συγκρίσιμη με την ελληνική φιλοσοφία, ακόμη και συγκεντρώνοντας περισσότερα κείμενα από τους αρχαίους Έλληνες. Η Αζτέκικη φιλοσοφία επικεντρώνεται στον δυϊσμό, μονισμό, και την αισθητική, και οι Αζτέκοι φιλόσοφοι προσπάθησαν να απαντήσουν στην κύρια φιλοσοφικά ερωτήματα των Αζτέκων, του πώς να αποκτήσουν σταθερότητα και ισορροπία σε έναν εφήμερο κόσμο.

## Εξωτερικοί σύνδεσμοι
* The Internet Encyclopedia of Philosophy: Aztec philosophy—by James Maffie
* JAMES MAFFIE, *Aztec Philosophy: Understanding a World in Motion*, 2014.
* Miguel Leon-Portilla, *Native Mesoamerican Spirituality*, Jun 27 2002.
* Miguel Leon-Portilla, *Aztec Thought and Culture: A Study of the Ancient Nahuatl Mind*, 1990.
* Miguel Leon-Portilla, *Fifteen Poets of the Aztec World*, October 15, 2000.

## Παραπομπές


Κατηγορία:Αζτέκοι
Βασίλειος Ι. Βύζας

*Για τον νεότερο πολιτικό με το ίδιο ονοματεπώνυμο, δείτε [[Βασίλειος Κ. Βύζας]]*.

Ο **Βασίλειος Βύζας** του Ιωάννη (1895 - 24 Οκτωβρίου 1974) ήταν Έλληνας δικηγόρος και πολιτικός. Υπηρέτησε ως βουλευτής Κοζάνης.

## Βιογραφία
Γεννήθηκε στο Εμπόριο Κοζάνης το 1895 και σπούδασε Νομικά στο Πανεπιστήμιο των Αθηνών. Σταδιοδρόμησε ως δικηγόρος στην Κοζάνη από το 1923.  
Εξελέγη βουλευτής Κοζάνης για πρώτη φορά στις εκλογές του 1920 με την Ηνωμένη Αντιπολίτευση  και στη συνέχεια με το  Λαϊκό Κόμμα το 1935, το 1936 και το 1946. 
Αργότερα εξελέγη ξανά βουλευτής Κοζάνης με το Λαϊκό Κόμμα το 1950, με τον Ελληνικό Συναγερμό το 1952 και με την ΕΡΕ το 1956 , το 1958, το 1961 και το 1963. 
Υπηρέτησε επίσης ως Νομάρχης Πέλλας (1934-35) και 3 φορές ως β΄ αντιπρόεδρος της Βουλής και ως γενικός γραμματέας του Δήμου Θεσσαλονίκης.

Απεβίωσε στην Αθήνα στις 24 Οκτωβρίου 1974 και κηδεύτηκε την επομένη από τον ιερό ναό του Πρώτου Νεκροταφείου Αθηνών. Ήταν παντρεμένος με τη Νανά Βύζα και είχαν παιδιά.

## Παραπομπές


Κατηγορία:Βουλευτές Κοζάνης
Κατηγορία:Νομάρχες Πέλλας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Βασίλειος Ευμένης Βύζας

:*Για τον παλαιότερο πολιτικό, δείτε [[Βασίλειος Βύζας]]*

Ο **Βασίλειος Ευμένης Βύζας** του Κωνσταντίνου (24 Σεπτεμβρίου 1937 - 15 Μαρτίου 2024) ήταν Έλληνας γιατρός που υπηρέτησε ως βουλευτής Κοζάνης από το 1996 έως το 2004.

## Βιογραφία
Γεννήθηκε στο Εμπόριο Κοζάνης το 1937 και σπούδασε Χειρουργική στο Πανεπιστήμιο των Αθηνών, διδάκτορας του ίδιου πανεπιστημίου και του Πανεπιστημίου των Παρισίων, όπου φοίτησε ως υπότροφος την περίοδο 1970-73. Διετέλεσε πρόεδρος της Ιατρικής Εταιρείας Δυτικής Μακεδονίας και της Κοζάνης, διευθυντής Υπηρεσιών Υγείας της ΔΕΗ, επιμελητής της χειρουργικής κλινικής του ΑΠΘ και διευθυντής διαφόρων χειρουργικών κλινικών. Από το 1990 ως το 1993 υπηρέτησε ως διοικητής του Νοσοκομείου Κοζάνης.

Εξελέγη βουλευτής Κοζάνης για πρώτη φορά στις εκλογές του 1996 με τη Νέα Δημοκρατία. Επανεξελέγη το 2000 με το ίδιο κόμμα και υπηρέτησε ως μέλος του Κοινοβουλίου ως το 2004. Ήταν υποψήφιος βουλευτής με τη ΝΔ και το 2004, χωρίς να εκλεγεί.

Ήταν θεράπων ιατρός και μαθητής του διάσημου καρδιοχειρουργού Παναγιώτη Σπύρου.
Ήταν παντρεμένος με 3 γιους.

Απεβίωσε σε ηλικία 86 ετών στις 15 Μαρτίου 2024.

## Παραπομπές


Κατηγορία:Βουλευτές Κοζάνης
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες ιατροί του 20ού αιώνα